-Հա, ճիշտ է, կա ազգայինը, բայց նրա նկարները նաեւ չեզոք են: Այսինքն` նկարին նայելով` օրինակ, գերմանացին կարող է իրեն տեսնել նկարում, բայց եւ հասկանալ, որ դա հայի աշխարհն է, հայի ստեղծած նկարը: Այսինքն` հորս հաջողվել է, ազգայինը ներկայացնելով հանդերձ, համամարդկային նկար ստեղծել: Վերջին տարիների ես ամեն նկարի մեջ նկարի պատմությունն եմ տեսնում: Ես կարող եմ կանգնել նկարի դիմաց եւ ասել, թե սրանով ինչ է ասում նկարիչը: